title: Директива на Съвета от 19 декември 1988 година относно приложимите зоотехнически стандарти за разплодните свине

text:
Важна правна забележка

|

31988L0661

Официален вестник n° L 382 , 31/12/1988 стр. 0036 - 0038 специално финландско издание: глава 3 том 28 стр. 0096  специално шведско издание: глава 3 том 28 стр. 0096  специално чешко издание глава 03 том 08 стр. 172  - 174 специално испанско издание глава 03 том 08 стр. 172  - 174 специално унгарско издание глава 03 том 08 стр. 172  - 174 специално литвийско издание глава 03 том 08 стр. 172  - 174 LV.ES глава 03 том 08 стр. 172  - 174 MT.ES глава 03 том 08 стр. 172  - 174 PL.ES глава 03 том 08 стр. 172  - 174 SK.ES глава 03 том 08 стр. 172  - 174 специално словенско издание глава 03 том 08 стр. 172  - 174

		19881219Директива на Съветаот 19 декември 1988 годинаотносно приложимите зоотехнически стандарти за разплодните свине(88/661/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 43,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че отглеждането и производството на свине заема много важно място в селското стопанство на Общността; като има предвид, че тези дейности могат да представляват източник на доходи за част от населението, ангажирано в селското стопанство;като има предвид, че следва да се насърчава производството на свине ; като има предвид, че постигането на задоволителни резултати в тази област в голяма степен зависи от използването на чистопородни или хибридни разплодни животни;като има предвид, че досега повечето държави-членки са се стремяли, като част от националните им политики на отглеждане, да насърчават производството на животни, които отговарят на специфични зоотехнически стандарти; като има предвид, че наличието на различия в прилагането на тези политики може да възпрепятства търговията в Общността;като има предвид, че за да се премахнат тези различия, с което да се увеличи производителността в този отрасъл, трябва постепенно да се либерализира търговията в Общността с всички видове разплодни свине ; като има предвид, че пълната либерализация на търговията предполага последващо допълнително хармонизиране, по-специално по отношение на одобрението за развъждане и на критериите за вписване в родословни книги или регистри;като има предвид, че държавите-членки трябва да могат да изискват да се представят сертификати, изготвени в съответствие с процедура на Общността;като има предвид, че следва да се предприемат мерки за прилагане; като има предвид, че за прилагането на такива мерки следва да се установи процедура на тясно сътрудничество между държавите-членки и Комисията в рамките на Постоянния комитет по зоотехника, създаден от Съвета с Решение 77/505/ЕИО [4];като има предвид, че до приемането на допълнителни решения на Общността държавите-членки могат да продължат да прилагат националните си разпоредби, които са в съответствие с общите правила, предвидени в Договора;като има предвид, че трябва да се гарантира, че не могат да се внасят разплодни свине от трети страни при условия, които са по-благоприятни от прилаганите в рамките на Общността;като има предвид, че с оглед на съществуващите специални условия в Испания и Португалия за тях следва да се предвиди допълнителен срок за изпълнение на настоящата директива,ПРИЕ НАСТОЯЩАТА ДИРЕКТИВА:ГЛАВА IОпределенияЧлен 1За целите на настоящата директива се прилагат следните определения:а) чистопородна разплодна свиня: всяко животно от рода на свинете, чиито родители и прародители са вписани или регистрирани в родословна книга на една и съща порода, и самото то е вписано или регистрирано и отговаря на условията за вписване в такава родословна книга;б) хибридна разплодна свиня: всяко животно от рода на свинете, което отговаря на следните критерии:1. произведено е чрез нарочна кръстоска:- между чистопородни разплодни свине от различни породи или родословия,- между животни, които сами са резултат от кръстоска между различни породи или родословия,- или между чистопородни животни и животни, принадлежащи към една или друга от посочените по-горе категории;2. трябва да е вписано в регистър;в) родословна книга: всяка книга, картотека или информационен носител:- които се водят от сдружение на животновъди, което е официално одобрено от държавата-членка, в която се намира седалището на съответното сдружение, или от официална служба на въпросната държава-членка.Все пак държавите-членки могат да предвидят тази книга да се води и от развъдна организация, която е официално одобрена от държавата-членка, в която се намира седалището на съответната организация,- в които се вписват или регистрират чистопородните разплодни свине от определена порода, като се посочват и техните прародители;г) регистър: всяка книга, картотека или информационен носител:- които се водят от сдружение на животновъди, развъдна организация или частно предприятие, които са официално одобрени от държавата-членка, в която се намира седалището на съответното сдружение, организация или частно предприятие, или от официална служба на въпросната държава-членка,- в които се вписват хибридните разплодни свине , като се посочват и техните прародители.ГЛАВА IIПравила за търговия в Общността с чистопородни разплодни свинеЧлен 21. Държавите-членки не могат да забраняват, ограничават или възпрепятстват по зоотехнически причини:- търговията в Общността с чистопородни разплодни свине или със сперма, яйцеклетки и ембриони от тях,- създаването на родословни книги, при условие че те отговарят на условията по член 6,- официалното одобряване на посочените в член 1, буква в) сдружения на животновъди или развъдни организации, които създават или водят родословни книги в съответствие с член 6.2. Въпреки това, до влизането в сила на съответните решения на Общността, посочени в членове 3, 5 и 6, държавите-членки могат да продължат да прилагат националните си разпоредби, които съответстват на общите правила на Договора.Член 3Не по-късно от 31 декември 1990 г. Съветът приема с квалифицирано мнозинство, по предложение на Комисията, разпоредби на Общността за одобрението за развъждане на чистопородни разплодни свине.Член 41. Посочените в член 1, буква в) сдружения на животновъди и/или развъдни организации, които са официално одобрени от държава-членка, или официалната служба на държава-членка не могат да се противопоставят на вписването в техните родословни книги на чистопородни разплодни свине от други държави-членки, при условие че те отговарят на определените изисквания в съответствие с член 6.2. Въпреки това държавите-членки могат да изискват или да допускат определени чистопородни разплодни свине , които се изпращат от друга държава-членка и притежават специфични характеристики, които ги отличават от популацията на същата порода в държавата-членка на местоназначение, да се вписват в отделен раздел на родословната книга за породата, към която принадлежат.Член 5Държавите-членки могат да изискват при предлагането на пазара на чистопородни разплодни свине и на сперма, яйцеклетки и ембриони от такива животни, същите да се придружават от сертификати, изготвени в съответствие с член 6.Член 61. В съответствие с предвидената в член 11 процедура се определя следното:- методите за контрол на продуктивността и за оценка на генетичната стойност на чистопородните разплодни свине,- критериите за създаване на родословни книги,- критериите за вписване в родословни книги,- критериите за одобрение и контрол на посочените в член 1, буква в) сдружения на животновъди и/или развъдни организации, които създават или водят родословни книги,- посоченият в член 5 сертификат.2. До влизането в сила на предвидените в параграф 1 разпоредби посочените в параграф 1, първо тире официално извършвани във всяка държава-членка проверки, както и родословните книги, се признават от останалите държави-членки.ГЛАВА IIIПравила за търговия в Общността с хибридни разплодни свинеЧлен 71. Държавите-членки не могат да забраняват, ограничават или възпрепятстват позоотехнически причини:- търговията в Общността с хибридни разплодни свине или със сперма, яйцеклетки и ембриони от тях,- създаването на регистри, при условие че те отговарят на условията по член 10,- официалното одобряване на посочените в член 1, буква г) сдружения на животновъди и/или развъдни организации, и/или частни предприятия, които създават или водят регистри в съответствие с член 10.2. Въпреки това, до влизането в сила на съответните решения на Общността, посочени в член 8, 9 и 10, държавите-членки могат да продължат да прилагат националните си разпоредби, които съответстват на общите правила на Договора.Член 8Не по-късно от 31 декември 1990 г. Съветът приема с квалифицирано мнозинство, по предложение на Комисията, разпоредби на Общността за одобрението за развъждане на хибридни разплодни свине.Член 9Държавите-членки могат да изискват при предлагането на пазара на хибридни разплодни свине и на сперма, яйцеклетки и ембриони от такива животни, същите да се придружават от сертификати, изготвени в съответствие с член 10.Член 101. В съответствие с предвидената в член 11 процедура се определя следното:- методите за контрол на продуктивността и за оценка на генетичната стойност на хибридните разплодни свине,- критериите за създаване на регистри,- критериите за вписване в регистри,- критериите за одобрение и контрол на посочените в член 1, буква г) сдружения на животновъди и развъдни организации, и/или частни предприятия, които създават или водят регистри,- посоченият в член 9 сертификат.2. До влизането в сила на предвидените в параграф 1 разпоредби, посочените в параграф 1, първо тире официално извършвани във всяка държава-членка проверки, както и регистрите, се признават от останалите държави-членки.ГЛАВА IVОбщи разпоредбиЧлен 111. Когато следва да се прилага предвидената в настоящия член процедура, председателят, по своя инициатива или по искане на държава-членка, незабавно отнася въпросите до създадения с Решение 77/505/ЕИО Постоянен комитет по зоотехника (оттук нататък наричан "комитета").2. Гласовете на държавите-членки в рамките на комитета се претеглят по начина, предвиден в член 148, параграф 2 от Договора. Председателят няма право на глас.3. Представителят на Комисията представя проект на подлежащите на приемане мерки. Комитетът се произнася по тези мерки в определен от председателя срок, в зависимост от спешността на съответните въпроси. За формиране на становищата е енобходимо мнозинство от 54 гласа.4. Комисията приема мерките и незабавно ги прилага, когато те са в съответствие със становището на комитета.Ако предвидените мерки не са в съответствие със становището на комитета или при липса на становище, Комисията незабавно предлага подлежащите на приемане мерки на Съвета.Съветът приема мерките с квалифицирано мнозинство. Ако в срок от три месеца от датата на представяне на предложението, Съветът не е приел никакви мерки, Комисията приема предлаганите мерки и незабавно ги прилага.Член 12До въвеждането в действие на правила на Общността по въпроса, приложимите зоотехнически условия за внос на чистопородни и хибридни разплодни свине от трети страни не трябва да бъдат по-благоприятни от тези, които регулират търговията в Общността.Член 13Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 1 януари 1991 г. Те незабавно информират за това Комисията.Въпреки това Кралство Испания и Португалската република разполагат с допълнителен срок от две години, в който да се съобразят с настоящата директива, освен ако Съветът не вземе решение с квалифицирано мнозинство, по предложение на Комисията, за удължаване на срока на тази дерогация.Член 14Адресати на настоящата директива са държавите-членки.Съставено в Брюксел на 19 декември 1988 година.За СъветаПредседателY. Pottakis[1] ОВ С 44, 21.2.1980 г., стр. 12.[2] ОВ С 147, 16.6.1980 г., стр. 34.[3] ОВ С 182, 21.7.1980 г., стр. 5.[4] ОВ L 206, 12.8.1977 г., стр. 11.--------------------------------------------------


title: Директива 2014/38/ЕС на Комисията от 10 март 2014 година за изменение на приложение III към Директива 2008/57/ЕО на Европейския парламент и на Съвета по отношение на нивото на допустимо шумово замърсяване  текст от значение за ЕИП

text:
               11.3.2014

               BG

               Официален вестник на Европейския съюз

               L 70/20

      ДИРЕКТИВА 2014/38/ЕС НА КОМИСИЯТА

   от 10 март 2014 година
   за изменение на приложение III към Директива 2008/57/ЕО на Европейския парламент и на Съвета по отношение на нивото на допустимо шумово замърсяване
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (1), и по-специално член 30, параграф 3 от нея,
   като има предвид, че:

               (1)

               Следва да се избягват по-строги национални изисквания към нов и модернизиран подвижен състав по отношение на шума, тъй като това би оказало отрицателно въздействие върху оперативната съвместимост на железопътната система. Ето защо с решения 2008/232/ЕО (2) и 2011/229/ЕС (3) на Комисията, приети съгласно Директива 2008/57/ЕО, се определят максимални стойности на нивото на шума за нов високоскоростен или конвенционален подвижен състав.

               (2)

               Съгласно точка 1.4.4 от приложение III към Директива 2008/57/ЕО експлоатацията на железопътната система трябва да е съобразена с действащите разпоредби за нивото на шумово замърсяване. Поради това съществено изискване се налага да се определят точно основните параметри на шума, както е посочено в точки 4.2.1, 4.2.2 и 4.2.3 от приложението към Решение 2011/229/ЕС и в точки 4.2.6.5.2, 4.2.6.5.3, 4.2.6.5.4 и 4.2.7.6 от приложението към Решение 2008/232/ЕО.

               (3)

               Точка 1.4.4 от приложение III към Директива 2008/57/ЕО съдържа позоваване на съществуващи разпоредби, които не са доуточнени. Следователно за да се избегне двусмислието и да се определи преследваната обща цел на настоящата директива по отношение на шума, тази точка следва да бъде изменена.

               (4)

               Мерките в настоящата директива са в съответствие със становището на комитета, създаден по член 29, параграф 1 от Директива 2008/57/ЕО,

         ПРИЕ НАСТОЯЩАТА ДИРЕКТИВА:
   Член 1
   Точка 1.4.4 от приложение III към Директива 2008/57/ЕО се заменя със следния текст:

                  „1.4.4.

                  Проектирането и експлоатацията на железопътната система не трябва да пораждат недопустими нива на шум:

                              —

                              в райони в близост до железопътна инфраструктура, както е определено в член 3 от Директива 2012/34/ЕС, и

                              —

                              в кабината на машиниста.“

   Член 2
   1.   Държавите членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 2015 г. Те незабавно съобщават на Комисията текста на тези разпоредби.
   Когато държавите членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
   2.   Държавите членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   3.   Задълженията за транспониране и изпълнение на настоящата директива не се прилагат за Република Кипър и Република Малта, тъй като на тяхна територия няма изградена железопътна система.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 4
   Адресати на настоящата директива са държавите членки.

      Съставено в Брюксел на 10 март 2014 година.

            За Комисията

            Председател

         José Manuel BARROSO

      (1)  ОВ L 191, 18.7.2008 г., стр. 1.

      (2)  Решение 2008/232/ЕО на Комисията от 21 февруари 2008 г. относно техническа спецификация за оперативна съвместимост, свързана с подсистема Подвижен състав на трансевропейската железопътна система за високоскоростни влакове (ОВ L 84, 26.3.2008 г., стр. 132).

      (3)  Решение 2011/229/ЕС на Комисията от 4 април 2011 г. относно техническата спецификация за оперативната съвместимост на подсистемата „Подвижен състав – шум“ на трансевропейската конвенционална железопътна система (ОВ L 99, 13.4.2011 г., стр. 1).


title: Директива на Съвета от 12 октомври 1971 година относно сближаването на законодателствата на държавите-членки относно измерването на стандартната насипна плътност на зърнените култури

text:
Важна правна забележка

|

31971L0347

Официален вестник n° L 239 , 25/10/1971 стр. 0001 - 0008 специално финландско издание: глава 13 том 2 стр. 0075  специално датско издание поредица I глава 1971(III) стр. 0757  специално шведско издание: глава 13 том 2 стр. 0075  специално английско издание: поредица I глава 1971(III) стр. 0852  специално гръцко издание: глава 13 том 1 стр. 0214  специално испанско издание: глава 13 том 2 стр. 0091  специално португалско издание глава 13 том 2 стр. 0091  специално чешко издание глава 13 том 001 стр. 201  - 208 специално испанско издание глава 13 том 001 стр. 201  - 208 специално унгарско издание глава 13 том 001 стр. 201  - 208 специално литвийско издание глава 13 том 001 стр. 201  - 208 LV.ES глава 13 том 001 стр. 201  - 208 MT.ES глава 13 том 001 стр. 201  - 208 PL.ES глава 13 том 001 стр. 201  - 208 SK.ES глава 13 том 001 стр. 201  - 208 специално словенско издание глава 13 том 001 стр. 201  - 208

		19711012Директива на Съветаот 12 октомври 1971 годинаотносно сближаването на законодателствата на държавите-членки относно измерването на стандартната насипна плътност на зърнените култури(71/347/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че средствата и методите за контрол в държавите-членки за измерване на стандартната насипна плътност на житните култури са различни и пряко засягат функционирането на общия пазар; като има предвид, че сближаването на законодателствата в тази сфера трябва да улесни търговията не само със зърнени култури, но и с измервателните уреди;като има предвид, че за тази цел е подходящо да се определят особените характеристики при означаването на понятието "стандартна насипна плътност на зърнените култури на ЕИО", както и техническите изисквания, на които трябва да съответстват стандартните средства, с помощта на които се определя тази референтна стойност;като има предвид, че средствата за измерване, чиято точност е определена във връзка с тази на стандартните средства, които подлежат на контрола, предвиден в Директива на Съвета от 26 юли 1971 г. [3] относно сближаването на законодателствата на държавите-членки, отнасящи се както до общите разпоредби за измервателни уреди, така и методите за метрологичен контрол, дават достатъчно гаранции за тяхната законна употреба във всички държави-членки; като има предвид, че тези измервателни уреди могат впоследствие да бъдат пуснати на пазара в цялата Общност;като има предвид, че, ако е необходимо с оглед търговията между държавите-членки, може да се забрани измерването на стандартната насипна плътност на зърнените култури в съответствие с различните разпоредби и практики, прилагани понастоящем в Общността; като има предвид, че изключителната и задължителната употреба на стандартната насипна плътност на ЕИО във всички държави-членки ще ограничи споровете във вътрешния пазар на Общността относно този метод на измерване,ПРИЕ НАСТОЯЩАТА ДИРЕКТИВА:Член 1Тази директива се отнася към:а) определението на характеристиките на житните култури, означавани като "masse à l'hectolitre CEE", "EEG natuurgewicht", "EWG-Schüttdichte", "peso ettolitrico CEE" (стандартна насипна плътност на ЕИО);б) изискванията за техническо производство и използване на съответните стандартни средства, предназначени за определяне на стандартната насипна плътност на ЕИО;в) условията, които трябва да бъдат изпълнени от работните средства, използвани за измерване на стандартната насипна плътност на ЕИО.Член 21. Стандартната насипна плътност на ЕИО е отношението на масата, изразена в килограми, към обема, изразен в хектолитри, определено за всеки вид житни култури, когато измерването се осъществява с уред и по метод, които са в съответствие с настоящата директива.2. Указанието стандартна насипна плътност на ЕИО е стандартната насипна плътност на ЕИО, определена чрез измерване със стандартните средства на Общността или на отделните държави-членки, изработени и използвани в съответствие с глави I и II от приложение I.3. Указанието стандартна насипна плътност на ЕИО се изразява в килограми за хектолитър до втория десетичен знак.Член 31. Стандартното средство на Общността се съхранява в Метрологичната служба на Федерална република Германия. На всеки десет години националните стандартни средства в съответствие с приложение I, се проверяват спрямо стандартното средство на Общността и се приспособяват съответно чрез преносимо стандартно средство от същия вид.2. Преносимото стандартно средство е средство без устройство за тежест, но носещо въпреки това всички характеристики на стандартните средства на Общността и отделните държави-членки.Член 41. За целите на търговията, терминът стандартна насипна плътност на ЕИО може да се използва само за означаване на житни култури, които са измерени със средства в съответствие с изискванията на тази директива.2. За целите на търговията с житни култури между държавите-членки, характеристиката, определяща стандартната насипна плътност, може да бъде само стандартната насипна плътност на ЕИО, определена по-горе.Член 5Измервателните средства, използвани за търговски цели, определящи стандартната насипна плътност на ЕИО за житните култури, отговарят на изискванията на приложение II.Тези средства подлежат на ЕИО типово одобрение за образец на и на ЕИО начална проверка.Те трябва да са изработени и да се използват в съответствие с условията, посочени в сертификата за ЕИО типово одобрение.Те трябва да носят знаците и символите на ЕИО.Член 6Държавите-членки не могат да откажат, забранят или ограничат пускането на пазара или в действие на измервателни уреди, използвани за определяне на стандартната насипна плътност на ЕИО, когато такива средства носят символа за одобрение на типа на ЕИО и са маркирани за извършена първоначална проверка на ЕИО.Член 71. Държавите-членки приемат законовите, подзаконовите и административните разпоредби, необходими, за да се съобразят с настоящата директива в рамките на осемнадесет месеца от уведомяването. Те незабавно уведомяват Комисията за това.2. Държавите-членки предоставят на Комисията текста на основните разпоредби от вътрешното законодателство, които приемат в областта, уредена с настоящата директива.Член 8Адресати на настоящата директива са държавите-членки.Съставено в Люксембург на 12 октомври 1971 година.За СъветаПредседателI. Viglianesi[1] ОВ С 63, 28.5.1969 г., стр. 27.[2] ОВ C 4, 14.1.1969 г., стр. 4.[3] ОВ L 202, 6.9.1971 г., стр. 1.--------------------------------------------------19711012ПРИЛОЖЕНИЕ IСТАНДАРТНИ СРЕДСТВА, ИЗПОЛЗВАНИ ЗА ИЗМЕРВАНЕ НА СТАНДАРТНАТА НАСИПНА ПЛЪТНОСТ НА ЖИТНИТЕ КУЛТУРИI. ИЗИСКВАНИЯ ЗА ИЗРАБОТВАНЕ1. Стандартните уреди се състоят от мярка за вместимост, устройство за пълнене, изравняващо устройство, измерващо устройство и съд за пълнене.Всички части трябва да са конструирани внимателно и прецизно. Всички повърхности, които са в контакт със зърното, трябва да са гладки и да са изработени от устойчив метал, например месинг или неръждаема стомана, които са достатъчно дебели и да не се деформират при нормални условия на употреба.2. Мярка за вместимост2.1. Мярката за вместимост е с форма на прав кръгов цилиндър, чийто горен гладко шлифован ръб е в равнина, перпендикулярна на осите на цилиндъра.2.2. По време на пълненето мярката за вместимост трябва да се намира винаги в едно и също положение под устройството за пълнене.2.3. Над мярката за вместимост, когато е в положение за пълнене, се закрепва неподвижно пръстен за пълнене, който се монтира по същата ос и е със същия вътрешен диаметър, както мярката за вместимост. Изравняващият нож се придвижва в образувалия се между двете части тесен отвор.3. Устройство за пълнене3.1. Устройството за пълнене се състои от фуния за пълнене, към която е прикачено крайно устройство и регулиращо устройство.3.2. Фунията за пълнене е с формата на пресечен конус, към който е закрепена горна цилиндрична част и долна дюза със скосен край за разпределяне на тежестта, оборудвана със затварящо устройство.3.3. Фунията за пълнене е вградена по начин, който позволява при позиция на пълнене оста ѝ да е вертикална и да съвпада с тази на мярката за вместимост.3.4. Регулиращото устройство има точно определен профил. То се позиционира надолу в скосения край на дюзата и положението му се приспособява във вертикална посока. Оста на регулиращото устройство съвпада с тази на фунията за пълнене.4. Изравняващо устройство4.1. Изравняващото устройство се състои от изравняващ нож, водач и устройство за теглене.4.2. Изравняващият нож е плосък, хоризонтален и не се деформира при употреба.4.3. Водачът ограничава изравняващият нож да се движи между долния ръб на пълнещия пръстен и горния ръб на мярката за вместимост.4.4. Устройството за теглене закрепва и осигурява непрекъснатото движение на изравняващия нож през зърното.4.5. След пълненето и измерването на мярката за вместимост, тази част от зърното, която е останала по изравняващия нож в пръстена за пълнене, се събира в съда за пълнене.5. Измерващо устройство5.1. Мярката на вместимост, изпълнена със зърно, се измерва чрез равни блюда на везната, всяко с вместимост от 50 кг.5.2. Масата на мярката за вместимост трябва да се уравновесява от масата на другото блюдо.6. Конструиране на устройството6.1. Различните части на уреда, с изключение на мярката за вместимост и везната, се закрепват към рамка по такъв начин, че горният ръб на мярката за вместимост да е хоризонтален при позиция за пълнене.6.2. Към рамката на уреда се прикрепва отвесна линия дълга не по-малко от 500 мм, или със спиртово равнило. Тези устройства трябва да са между измерващите знаци, когато горният ръб на мярката за вместимост е хоризонтален при позиция за пълнене.7. Измерения на различните компонентиМярка за вместимостВътрешен диаметър | 295 мм ± 1 мм |Обем | 20 L ± 0,01 L |Разстояние между долната вътрешна страна на мярката и долния ръб на долния скосен край за разпределяне на тежестта на фунията за пълнене | 500 мм ± 2 мм |Разстоянието между изравняващия нож и ръба на мярката за вместимост | 0,5 мм ± 0,2 мм |Пръстен за пълненеВътрешен диаметър | 295 мм ± 1 мм |Фуния за пълненеДължина на оста на горната цилиндрична част | 120 мм ± 2 мм |Дължина на оста на конусовидната част | 240 мм ± 1 мм |Дължина на оста на долната скосена дюза за разпределяне на тежестта | 80 мм ± 0,5 мм |Обща дължина на оста на фунията | 440 мм ± 3 мм |Вътрешен диаметър на горната цилиндрична част | 390 мм ± 1 мм |Вътрешен диаметър на скосения край за разпределяне на тежестта | |На върха (g′) | 84,5 мм ± 0,5 мм |На дъното (g″) | 86,5 мм ± 0,5 мм |Разлика между g″ — g′ | 2 мм ± 0,5 мм |Регулиращо устройствоДиаметър на лоста | 11 мм ± 0,2 мм |Радиус на гърлото | 16 мм ± 0,5 мм |Височина на цилиндричната част | 5 мм ± 0,5 мм |Диаметър на цилиндричната част | 33 мм ± 0,2 мм |Изравняващо устройствоМаса на тежестта на теглене | 5 кг ± 0,1 кг |Съд за пълненеОбем до ръба | 24 л ± 0,1 л |8. ГрафикаСтандартното средство е показано на приложената диаграма.II. ИНСТРУКЦИИ ЗА РАБОТАЗърното се измерва чисто от примеси от други култури и при температура приблизителна на тази на околната среда. Зърното трябва да е изсушено, т.е. да е в състояние на хигроскопично равновесие с околния въздух. За тази цел зърното се разстила в тънък слой и се оставя да престои най-малко 10 часа преди извършване на измерването. Относителната влажност на околната среда не трябва да надхвърля 60 %.Стандартната насипна плътност зависи от количеството зърно и начина, по който то преминава през фунията за пълнене. По тази причина, трябва да се спазва следната процедура:Поставя се мярката за вместимост 1 (виж приложената диаграма) в позиция за пълнене, така че оста ѝ да съвпада с тази на пръстена за пълнене 2 и фунията за пълнене 3, придвижва се изравнителят 15, така че да се застопори мярката в тази позиция чрез заключващия лост 16. Придвижва се изравняващият нож 9 до изходно положение и се заключва с изравнителя 12. Използват се долните винтове 19 за настройване на рамката 20, така че горният ръб на мярката за вместимост 1 да е в хоризонтално положение при пълнене.След като в устройството за пълнене постъпят 24 литра зърно (това не е показано на диаграмата) и то е изсипано във фунията за пълнене 3, след като е проверено, че крайното устройство 4 на скосената дюза за разпределяне на тежестта 8 е в затворено положение, се издърпва болт 5, за да се отвори крайното устройство 4 (което след това се държи отворено чрез приспособлението за затваряне 6) и се напълва със зърно мярката за вместимост 1, поставена върху стойката 14. Потокът е защитен от външно въздействие чрез фланец 2а. Опората 14а предотвратява деформирането на релсите, по които преминават ролките на стойката 14.Остатъкът от зърно (приблизително 4 литра), преминал през фунията за пълнене 3 с оглед осигуряването на равномерно пълнене на мярката за вместимост 1, остава в пръстена за пълнене 2, след като мярката е запълнена изцяло. За да се отдели остатъкът от съдържанието в мярката за вместимост 1, се отваря болт 12, който се поставя върху вала, закрепен за напречната част 11, с цел да се освободи изравняващият нож 9. Предната страна на изравняващия нож 9, който се задвижва от тегленето на тежестта 13, е достатъчно остър, за да разреже всяко зърно на ръба на мярката за вместимост 1, което може да предотврати непрекъснатото остъргване. Когато изравняващият нож 9 достигне крайна позиция, се използва изравнителят 15, за да се изтегли мярката за вместимост 1 на стойката 14. След това мярката за вместимост се отстранява от стойката, поставя се на измерващото устройство и се измерва съдържанието ѝ до ± 5 г.Изравняващият нож 9 се връща обратно до изходна позиция, така че остатъкът от зърно върху ножа да се изсипе в съда за пълнене 17. Всички разпръснати зърна се насочват към съда за пълнене чрез кожуха 18. След освобождаване на приспособлението за затваряне 6 чрез завиване на ръчката 4а, крайното устройство се затваря.Ако трябва да се направи измерване на същата проба, зърното от мярката за вместимост трябва да се смеси напълно със зърното от съда за пълнене.За да се получи стандартната насипна плътност в кг/хл, стойността N, посочена от измерващото устройство, се разделя на 0,2 хл.III. ПРОВЕРКИ И ПРИСПОСОБЯВАНЕ1. Измерения и обемиИзмеренията и обемите, дадени в точка 1.7, са проверени със средства с подходяща точност.2. Проверка на работатаНационалните стандартни средства се проверяват спрямо стандартното средство на Общността и се настройват съответно чрез преносимо стандартно средство.2.1. За целите на тази проверка се използва чиста пшеница тип "Манитоба", чиито зърна са приблизително кръгли. Тя трябва да има стандартна насипна плътност от не по-малко от 80 кг/хл и трябва да е в хигроскопично равновесие с околния въздух. Съгласно инструкциите по точка II се извършват шест операции. Ако P покаже, че стандартното средство трябва да се провери и N стандартният уред, измерванията се извършват както следва:Сравнителен № | 1 | 2 | 3 | 4 | 5 | 6 |Поредица на средства | NP | PN | NP | PN | NP | PN |2.1.1. Разликата между отделните стойности, дадени като Р и тяхната средна стойност не трябва да надвишава ± 10 г.2.1.2. Грешката на средството е разликата между средната стойност на шест четения, дадени от Р и средната стойност на шест четения, дадени от N. Максимално допустимата грешка е ± 10 г.2.1.3. Ако максималните допустими грешки по точки 2.1.1. и 2.1.2. са надвишени, това може да е защото зърното не е още достатъчно еднородно. В този случай то трябва да престои още 10 часа в мястото за измерване, след което се повтаря проверката, описана в точка 2.1.2.1.4. Ако е надвишена само максимално допустимата грешка по точка 2.1.2., средството трябва да се настрои.Четенията, предоставени от средството, могат да се променят чрез завъртане на регулиращото средство 7 на по-висока или по-ниска позиция.След като регулиращото устройство 7 се премести се повтаря проверката, описана в точка 2.1.3. Измерващо устройство3.1. За товари между 10 и 20 кг, грешката не трябва да надвишава ± 0,01 % от товара.3.2. Сборът от грешки в използваните тежести не трябва да надвишава ± 0,02 % от тяхната номинална маса.Легенда на приложената скица:1. Мярка за вместимост2. Пръстен за пълнене и кожух 2а3. Фуния за пълнене4. Крайно устройство и ръчно задвижващо колело 4а5. Болт на крайното устройство6. Ръчка на крайното устройство7. Регулиращо устройство8. Скосена дюза на клапана9. Изравняващ нож10. Водач на изравняващия нож11. Напречна част и опора 11а12. Болт на изравняващия нож13. тежест на теглене14. Стойка и опора на релсите 14а15. Изравнител за стойка16. Заключващ лост17. Съд за пълнене18. Кожух19. Долни винтове20. Рамка+++++ TIFF +++++--------------------------------------------------19711012ПРИЛОЖЕНИЕ IIИЗМЕРВАТЕЛНИ УРЕДИ, ИЗПОЛЗВАНИ ЗА ОПРЕДЕЛЯНЕ НА СТАНДАРТНАТА НАСИПНА ПЛЪТНОСТ НА ЖИТНИТЕ КУЛТУРИ НА ЕИО1. Измервателните уреди, използвани за определяне на стандартната насипна маса на житните култури на ЕИО имат следните характеристики:а) те са проектирани и произведени по начин, който осигурява в задоволителна степен повторяемост и репродуктивност на измерванията;б) максимално допустимата грешка на стандартната насипна плътност да е по-голяма от ± 0,005 от резултата, даден от стандартното средство;в) максимално допустимата грешка на вместимостта на използвания съд не трябва да е по-голяма от ± 0,002;г) максимално допустимата относителна грешка на измерващото средство за измереното количество не трябва да е по-голяма от 0,001;д) разликата между всеки получен резултат за специфична житна култура и средната стойност на стандартната насипна плътност, получена от шест последователни измервания, не трябва да бъде по-голяма от ± 0,003 от средната стойност.2. На всяко измерващо средство трябва да е поставена табела, на която видимо, с четливи и незаличими букви, се съдържа следната информация:а) знак за ЕИО одобрение на образец;б) наименование или идентификационен знак на производителя;в) описание на производителя;г) идентификационен номер и година на производство;д) номиналната вместимост на мярката за вместимост и инструкции за употреба или препратка към съответните инструкции за употреба.--------------------------------------------------


title: Директива 2011/17/ЕС на Европейския парламент и на Съвета от 9 март 2011 година за отмяна на директиви 71/317/ЕИО, 71/347/ЕИО, 71/349/ЕИО, 74/148/ЕИО, 75/33/ЕИО, 76/765/ЕИО, 76/766/ЕИО и 86/217/ЕИО на Съвета в областта на метрологията  Текст от значение за ЕИП

text:
               18.3.2011

               BG

               Официален вестник на Европейския съюз

               L 71/1

         ДИРЕКТИВА 2011/17/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 9 март 2011 година
   за отмяна на директиви 71/317/ЕИО, 71/347/ЕИО, 71/349/ЕИО, 74/148/ЕИО, 75/33/ЕИО, 76/765/ЕИО, 76/766/ЕИО и 86/217/ЕИО на Съвета в областта на метрологията
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 114 от него,
   като взеха предвид предложението на Европейската комисия,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               Политиките на Съюза за по-добро регулиране подчертават значението на опростяването на националното и законодателството на Съюза като ключов елемент за подобряване конкурентоспособността на предприятията и за постигане на целите от Лисабонската програма.

               (2)

               Известен брой измервателни уреди са предмет на специфични директиви, приети въз основа на Директива 71/316/ЕИО на Съвета от 26 юли 1971 г. относно сближаването на законодателствата на държавите-членки, отнасящи се до общите разпоредби за измервателните уреди и за методите за метрологичен контрол (3), която беше преработена с Директива 2009/34/ЕО на Европейския парламент и на Съвета от 23 април 2009 г. относно общите разпоредби за измервателните уреди и за методите за метрологичен контрол (4).

               (3)

               Директива 71/317/ЕИО на Съвета от 26 юли 1971 г. относно хармонизиране на законодателствата на държавите-членки за правоъгълни теглилки от 5 до 50 кг със среден клас на точност и цилиндрични теглилки от 1 до 10 кг със среден клас на точност (5), Директива 71/347/ЕИО на Съвета от 12 октомври 1971 г. относно сближаването на законодателствата на държавите-членки относно измерването на стандартната насипна плътност на зърнените култури (6), Директива 71/349/ЕИО на Съвета от 12 октомври 1971 г. относно сближаване на законодателствата на държавите-членки, свързани с калибрирането на резервоарите на плавателни съдове (7), Директива 74/148/ЕИО на Съвета от 4 март 1974 г. за сближаване на законодателствата на държавите-членки относно мерките за тежест от 1 мг до 50 кг с точност над средната (8), Директива 75/33/ЕИО на Съвета от 17 декември 1974 г. за сближаване на законодателствата на държавите-членки по отношение на водомерите за студена вода (9), Директива 76/765/ЕИО на Съвета от 27 юли 1976 г. относно сближаването на законодателствата на държавите-членки по отношение на спиртомерите и спиртните хидрометри (10) и Директива 86/217/ЕИО на Съвета от 26 май 1986 г. за сближаване на законодателствата на държавите-членки относно манометрите за проверяване на налягането в гумите на моторните превозни средства (11), приети въз основа на Директива 71/316/ЕИО, са технически остарели, не отразяват сегашното състояние на метрологичната технология или се отнасят до уреди, които не подлежат на технологично усъвършенстване и са все по-малко в употреба. Освен това е разрешено съществуването на национални разпоредби успоредно с разпоредбите на Съюза.

               (4)

               Докато Директива 76/766/ЕИО на Съвета от 27 юли 1976 г. относно сближаването на законодателствата на държавите-членки по отношение на таблиците за алкохолно съдържание (12) предвижда цялостна хармонизация, по-голямата част от съдържанието ѝ е включено в регламентите на Съюза, отнасящи се до измерването на алкохолното съдържание на вина и спиртни напитки, а именно Регламент (ЕИО) № 2676/90 на Комисията от 17 септември 1990 г. относно определяне на методи на Общността за анализ на вината (13) и Регламент (ЕО) № 2870/2000 на Комисията от 19 декември 2000 г. за определяне на референтни методи на Общността за анализ на спиртните напитки (14). Международните стандарти относно таблиците за алкохолно съдържание са идентични с тези, предвидени в Директива 76/766/ЕИО, и могат да продължат да бъдат основа за национално регулиране.

               (5)

               Техническият напредък и иновациите във връзка с измервателните уреди, обхванати от подлежащите на отмяна директиви, на практика ще са гарантирани чрез доброволното прилагане на международните и европейските стандарти, които са разработени, или чрез прилагането на национални разпоредби, с които се определят технически спецификации, основани на тези стандарти, или — съгласно принципите на по-доброто законотворчество, чрез включване на допълнителни разпоредби в Директива 2004/22/ЕО на Европейския парламент и на Съвета от 31 март 2004 г. относно измервателните уреди (15). Освен това свободното движение в рамките на вътрешния пазар на всички продукти, за които подлежащите на отмяна директиви се отнасят, е осигурено чрез удовлетворителното прилагане на членове 34, 35 и 36 от Договора за функционирането на Европейския съюз и на принципа на взаимно признаване.

               (6)

               При все това, с оглед на предстоящия преглед на Директива 2004/22/ЕО, е целесъобразно да се определи датата за отмяна на седем от директивите достатъчно рано, така че Европейският парламент и Съветът да могат да излязат с различно становище в контекста на евентуално преработване на Директива 2004/22/ЕО.

               (7)

               Директива 71/349/ЕИО следва да бъде отменена.

               (8)

               Директиви 71/317/ЕИО, 71/347/ЕИО, 74/148/ЕИО, 75/33/ЕИО, 76/765/ЕИО, 76/766/ЕИО и 86/217/ЕИО също следва да се отменят във възможно най-кратък срок, но това следва да стане едва след като се извърши оценка дали измервателните уреди, попадащи в обхвата на тези директиви, следва да бъдат включени в обхвата на Директива 2004/22/ЕО. Комисията следва да направи такава оценка успоредно с доклада си относно прилагането на Директива 2004/22/ЕО. С оглед на тази оценка датата, определена за отмяна на посочените директиви, би могла да бъде изтеглена по-рано във времето с цел осигуряване на последователност в законодателната дейност на Съюза в областта на измервателните уреди. Във всеки случай отмяната на посочените директиви следва да влезе в сила не по-късно от 1 декември 2015 г.

               (9)

               Отмяната на посочените директиви не следва да доведе до нови пречки пред свободното движение на стоки или до допълнителна административна тежест.

               (10)

               Отмяната на директивите не бива да засегне съществуващите ЕО одобрения на типа и ЕО сертификати за одобрения на типа до края на тяхната валидност.

               (11)

               В съответствие с точка 34 от Междуинституционалното споразумение за по-добро законотворчество (16) държавите-членки се насърчават да изготвят за себе си и в интерес на Съюза собствени таблици, илюстриращи, доколкото е възможно, съответствието между настоящата директива и мерките за транспониране, и да ги направят обществено достояние,

         ПРИЕХА НАСТОЯЩАТА ДИРЕКТИВА:
   Член 1
   Без да се засяга член 6, параграф 1, Директива 71/349/ЕИО се отменя, считано от 1 юли 2011 г.
   Член 2
   При условията на член 4 и без да се засяга член 6, параграф 2, директиви 71/347/ЕИО, 75/33/ЕИО, 76/765/ЕИО, 76/766/ЕИО и 86/217/ЕИО се отменят, считано от 1 декември 2015 г.
   Член 3
   При условията на член 4 и без да се засяга член 6, параграф 3, директиви 71/317/ЕИО и 74/148/ЕИО се отменят, считано от 1 декември 2015 г.
   Член 4
   В срок до 30 април 2011 г. Комисията, въз основа на докладите, представени от държавите-членки, оценява дали има необходимост измервателните уреди, обхванати от директивите, посочени в членове 2 и 3, да бъдат включени в обхвата на Директива 2004/22/ЕО и дали има необходимост преходните мерки и датата, определена за отмяна на посочените директиви, съответно да се коригират. Комисията представя на Европейския парламент и на Съвета доклад, придружен, когато е уместно, от законодателно предложение в съответната насока.
   Член 5
   1.   Държавите-членки приемат и публикуват до 30 юни 2011 г. законовите, подзаконовите и административните разпоредби, необходими, за да се съобразят с член 1. Те незабавно съобщават на Комисията текста на тези мерки.
   Те прилагат тези мерки от 1 юли 2011 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки приемат и публикуват до 30 ноември 2015 г. законовите, подзаконовите и административните разпоредби, необходими, за да се съобразят с членове 2 и 3. Те незабавно съобщават на Комисията текста на тези мерки.
   Те прилагат тези мерки от 1 декември 2015 г.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   3.   Държавите-членки съобщават на Комисията текста на основните разпоредби от националното право, които те приемат в областта, обхваната от настоящата директива.
   Член 6
   1.   ЕО първоначални проверки и сертификати за калибриране, извършени и издадени до 30 юни 2011 г. в съответствие с Директива 71/349/ЕИО, остават валидни.
   2.   ЕО одобрения на типа и ЕО сертификати за одобрение на типа, издадени до 30 ноември 2015 г. в съответствие с директиви 71/347/ЕИО, 75/33/ЕИО, 76/765/ЕИО и 86/217/ЕИО, остават валидни.
   3.   Теглилки в съответствие с Директива 71/317/ЕИО и теглилки в съответствие с Директива 74/148/ЕИО могат да подлежат на ЕО първоначална проверка в съответствие с членове 8, 9 и 10 от Директива 2009/34/ЕО до 30 ноември 2025 г.
   Член 7
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 8
   Адресати на настоящата директива са държавите-членки.

      Съставено в Страсбург на 9 март 2011 година.

            За Европейския парламент

            Председател

         J. BUZEK

            За Съвета

            Председател

         GYŐRI E.

      (1)  ОВ C 277, 17.11.2009 г., стр. 49.

      (2)  Позиция на Европейския парламент от 15 декември 2010 г. (все още непубликувана в Официален вестник) и решение на Съвета от 21 февруари 2011 г.

      (3)  ОВ L 202, 6.9.1971 г., стр. 1.

      (4)  ОВ L 106, 28.4.2009 г., стр. 7.

      (5)  ОВ L 202, 6.9.1971 г., стр. 14.

      (6)  ОВ L 239, 25.10.1971 г., стр. 1.

      (7)  ОВ L 239, 25.10.1971 г., стр. 15.

      (8)  ОВ L 84, 28.3.1974 г., стр. 3.

      (9)  ОВ L 14, 20.1.1975 г., стр. 1.

      (10)  ОВ L 262, 27.9.1976 г., стр. 143.

      (11)  ОВ L 152, 6.6.1986 г., стр. 48.

      (12)  ОВ L 262, 27.9.1976 г., стр. 149.

      (13)  ОВ L 272, 3.10.1990 г., стр. 1.

      (14)  ОВ L 333, 29.12.2000 г., стр. 20.

      (15)  ОВ L 135, 30.4.2004 г., стр. 1.

      (16)  ОВ C 321, 31.12.2003 г., стр. 1.